บทความนี้เกี่ยวกับสายการบินเดิมที่ใช้ชื่อเมฆิกานาเดอาเบียซิออน สำหรับสายการบินใหม่ที่ปฏิบัติการด้วยชื่อเดียวกัน ซึ่งเริ่มดำเนินการใน ค.ศ. 2023 ดูที่ อาเอโรลิเนอาเดลเอสตาโดเมฆิกาโน

**เมฆิกานาเดอาเบียซิออน** (สเปน: *Mexicana de Aviación*) เรียกโดยทั่วไปว่า **เมฆิกานา** เป็นสายการบินที่เก่าแก่ที่สุดของประเทศเม็กซิโก โดยเริ่มดำเนินการตั้งแต่เดือนกรกฎาคม ค.ศ. 1921 ก่อนที่จะเลิกดำเนินการในปี 2010 เมฆิกานาเคยเป็นสายการบินแห่งชาติและสายการบินที่ใหญ่ที่สุดของประเทศ

ในปี 2023 เซเดนา–ภายใต้กระทรวงกลาโหม ได้ทำการฟื้นฟูกิจการของสายการบินอีกครั้ง โดยใช้ชื่ออาเอโรลิเนอาเดลเอสตาโดเมฆิกาโน ซึ่งเริ่มดำเนินการในเดือนธันวาคม ค.ศ. 2023 ด้วยชื่อเมฆิกานาเช่นเดิม

ประวัติ
-------

แอร์บัส เอ319 ของเมฆิกานาขณะลงจอดที่ท่าอากาศยานแวนคูเวอร์ (2001)
เมฆิกานาเป็นสายการบินแรกของประเทศเม็กซิโก เป็นสายการบินที่เก่าที่สุดในอเมริกาเหนือและเป็นอันดับที่สี่ของโลกที่ดำเนินการในชื่อเดิม ตามหลังเคแอลเอ็มของเนเธอร์แลนด์ อาเบียงกาของโคลอมเบีย และควอนตัสของออสเตรเลีย นอกเหนือจากการดำเนินการภายในประเทศของสายการบินแล้วเมฆิกานายังให้บริการเที่ยวบินสู่จุดหมายปลายทางระหว่างประเทศในอเมริกาเหนือ อเมริกากลาง หมู่เกาะแคริบเบียน อเมริกาใต้ และยุโรป โดยมีฐานการบินหลักที่ท่าอากาศยานนานาชาติเบนิโต ฆัวเรซในเม็กซิโกซิตี และมีท่ารองที่ท่าอากาศยานนานาชาติกังกุนและท่าอากาศยานนานาชาติมิเกล อิดัลโก อี โกสติยาในกัวดาลาฮารา

เมฆิกานาแข่งขันกับอาเอโรเมฆิโก (ถึงแม้เมฆิกานาจะมีข้อตกลงการบินร่วมกับสายการบินในบางเส้นทางก็ตาม) และสายการบินราคาประหยัดอย่างโบลาริสและอินเตร์เฆต

ในปี 2009 เมฆิกานากรุ๊ป (รวมเมฆิกานากลิกและเมฆิกานาลิงก์) ได้ขนส่งผู้โดยสารกว่า 11 ล้านคน (6.6 ล้านในเที่ยวบินภายในประเทศและ 4.5 ในเที่ยวบินระหว่างประเทศ) ด้วยเครื่องบิน 110 ลำในฝูงบิน

หลังจากเริ่มเข้าร่วมกลุ่มพันธมิตรสตาร์อัลไลแอนซ์ในปี 2000 เมฆิกานาออกจากเครือข่ายในปี 2004 ก่อนที่จะเข้าร่วมวันเวิล์ดในวันที่ 10 พฤศจิกายน ค.ศ. 2009 เมฆิกานาได้เข้าสู่กระบวนการล้มละลายในเดือนสิงหาคม ค.ศ. 2010 หลังจากที่พยายามปรับโครงสร้างองค์กร และได้เลิกการดำเนินงานในวันที่ 28 สิงหาคม ค.ศ. 2010 นอกจากนี้แล้วสายการบินลูก เมฆิกานากลิกและเมซิกานาลิงก์ ก็ได้เลิกดำเนินการเช่นเดียวกัน ในวันที่ 24 กุมภาพันธ์ ค.ศ. 2012 เมฆิกานาได้ประกาศเป็นครั้แรกว่าเมดแอตแลนติกเข้าซื้อสายการบินด้วยเงิน 300 ล้านดอลลาร์สหรัฐ

ในวันที่ 4 เมษายน ค.ศ. 2014 ได้มีการตัดสินให้เมฆิกานาเป็นผู้มีหนี้สินพ้นตัวและล้มละลายรวมถึงสั่งให้ขายทรัพย์สินของสายการบิน เดิมเมฆิกานามีสำนักงานใหญ่ที่อาคารเมฆิกานาเดอาเบียซิออนในเม็กซิโกซิตี ในเดือนมกราคม ค.ศ. 2023 รัฐบาลเม็กซิโกได้เข้าซื้อทรัพย์สินของสายการบิน โดยมีแผนที่จะฟื้นฟูกิจการสายการบินราคาประหยัดนี้ใหม่อีกครั้ง โดยให้อยู่ภายใต้เซเดนา–กระทรวงกลาโหมเม็กซิโก

### 1920s: ช่วงแรก

แอล.เอ. วินชิปและแฮรรี เจ. ลอว์ซันได้ร่วมกันก่อตั้ง *กอมปัญเญียเมฆิกานาเดตรังช์ปอร์ตาซิออนอาเรอาอาลาซาซอน* หรือ *เซเอเมเตอา* ซึ่งเริ่มทำการบินจากเม็กซิโกซิตีไปยังตัมปิโกและมาตาโมโรสด้วยเครื่องบินลินคอล์นสแตนดาร์ด แอล.เอส.5 ซึ่งทั้งสองเมืองนั้นเป็นเมืองที่มีบทบาทสำคัญในฐานะที่เป็นเมืองที่ตั้งอยู่ใกล้กับแหล่งน้ำมันดิบในอ่าวเม็กซิโก ต่อมาในเดือนสิงหาคม ค.ศ. 1924 วิลเลียม แลนตี มัลลอรีและจอร์จ ริห์ล ได้ร่วมกันก่อตั้ง *กอมปัญเญียเมฆิกานาเดอาเบียซิออน* (แปลตรงตัว: "บริษัทการบินเม็กซิโก" หรือ "บริษัทสายการบินเม็กซิโก") ซึ่งทำการบินไปยังตัมปิโกและมาดาโมโรสจากเม็กซิโกซิตีเช่นเดียวกัน

เมฆิกานาก่อตั้งขึ้นหลังจากกอมปัญเญียเมฆิกานาเดอาเบียซิออนเข้าซื้อสินทรัพย์ของเซเอเมเตอา ทำให้สามารถเริ่มทำการบินได้ ในปี 1925 เชอร์แมน แฟร์ไชลด์ได้เข้าซื้อหุ้น 20% ในสายการบิน ทำให้เริ่มมีการนำเครื่องบินแฟร์ไชลด์ เอฟซี2 ในปี 1928 ต่อมาในเดือนกุมภาพันธ์ ค.ศ. 1929 ฮวน ทริปเปจากแพนแอมได้เข้าซื้อหุ้นส่วนใหญ่ของสายการบิน และได้เริ่มทำการบินระหว่างประเทศสู่จุดหมายปลายทางในสหรัฐ โดยใช้เครื่องบินฟอร์ด ไตรมอร์เตอร์ในการบินเส้นทางเม็กซิโกซิตี-ทักซ์ปัน-ตัมปิโก-บราวน์สวิลล์ โดยได้มีชาลส์ ลินด์เบิร์กเป็นนักบินในเที่ยวบินแรก

### 1930-1950s

ในช่วงคริสต์ศตวรรษที่ 1930 เมฆิกานาได้มีการพัฒนาในหลากหลายด้าน สายการบินเริ่มทำการบินจากบราวน์สวิลล์ไปยังกัวเตมาลาซิตี โดยมีจุดแวะพักที่เบรากรุซ มินาติตลัน อิฆเตเปค และตาปาชูลา นอกจากนี้แล้วยังเพิ่มเส้นทางบินไปยังเอลซัลวาดอร์ คอสตาริกา คิวบา นิการากัว และปานามา ซึ่งร่วมมือกับแพนแอมในการทำการบินจากฐานการบินไมแอมีของแพนแอม (แพนแอมเป็นผู้ทำการบินจากเม็กซิโกซิตีไปยังไมอามี) ในวันที่ 3 มกราคม ค.ศ. 1936 เมฆิกานาทำการบินไปยังลอสแอนเจลิส ซึ่งเป็นสายการบินต่างประเทศสายแรกที่ทำการบินไปยังที่นี้

ในช่วงคริสต์ศตวรรษที่ 1940 เป็นช่วงเวลาที่เมฆิกานาได้พัฒนาเส้นทางภายในประเทศเป็นหลัก แต่เมฆิกานาก็เริ่มทำการบินเส้นทางบินระหว่างประเทศบ้าง เช่น เที่ยวบินจากเม็กซิโกซิตีไปยังอาบานา เมฆิานาเริ่มเส้นทางสู่มอนเตร์เรย์ นวยโวลาเรโด และเมริดา นอกจากนี้ยังทำการบินเที่ยวบินกลางคืนไปยังลอสแองลิสเพิ่มเติม เป็นการเริ่มการทำการบินเที่ยวบินกลางคืนของสายการบิน ต่อมาจึงมีการทำเที่ยวบินกลางคืนสู่เมริดา เดิมเมฆิกานาใช้เครื่องบินดักลาส ดีซี-2 สำหรับเที่ยวบินระหว่างประเทศนี้ ตามกาลเวลาสายการบินก็ได้เปลี่ยนมาใช้เครื่องบินที่ใหญ่ขึ้น เช่น ดักลาส ดีซี-3 และดักลาส ดีซี-4 โดยการนำดีซี-4 มาประจำการทำให้สายการบินสามารถทำการบินตรงจากเม็กซิโกซิตีไปยังลอสแอนเจลิสได้โดยไม่ต้องแวะพัก และในช่วงเวลานี้ เมฆิกานาได้ตั้งโรงเรียนการบินในเม็กซิโกซิตี

ในช่วงคริสต์ศตวรรษที่ 1950 เป็นช่วงที่เมฆิกานาพัฒนาช้าลง โดยในช่วงนี้มีการเริ่มประจำการของเครื่องบินดักลาส ดีซี-6 และการปรับปรุงการทำงานของพนักงานด้วยการเปิดโรงเรียนฝึกหัดพนักงานต้อนรับบนเครื่องบิน เครื่องบินดีซี-6 ได้นำมาทำการบินในเที่ยวบินจากเม็กซิโกซิตีไปยัง ปูเอร์โตบายาร์ตาและโออาฆากา และเริ่มบินเส้นทางไปยังแซนแอนโทนิโอ, รัฐเท็กซัส

### 1960s: การเข้ามาของอากาศยานไอพ่น

เดอ ฮาวิลแลนด์ คอเม็ทเป็นเครื่องบินไอพ่นรุ่นแรกของสายการบิน
ในช่วงคริสต์ศตวรรษที่ 1960 เมฆิกานาได้สั่งซื้อเดอ ฮาวิลแลนด์ คอเม็ท 4ซี จำนวนสี่ลำ การนำเครื่องบินรุ่นดังกล่าวเข้ามาประจำการในวันที่ 4 กรกฎาคม ค.ศ. 1960 นับเป็นการเริ่มต้นสมัยอากาศยานไอพ่นของสายการบิน โดยทำการบินเที่ยวบินแรกจากเม็กซิโกซิตีไปยังลอสแอนเจลิส แม้ว่าสายการบินจะมีเครื่องบินที่ล้ำสมัย แต่มีการแข่งขันสูง ในช่วงปลายทศวรรษเมฆิกานาได้ประกาศล้มละลาย แต่เมฆิกานายังสามารถเริ่มนำเครื่องบินโบอิง 727-100 เข้ามาประจำการได้ ในปี 1967 สายการบินทำการบินไปยังจุดหมายปลายทางในสหรัฐ ได้แก่ คอร์ปัสคริสตี แดลลัส และแซนแอนโทนิโอในรัฐเท็กซัส ชิคาโกในรัฐอิลลินอย ลอสแอนเจลิสในรัฐแคลิฟอร์เนีย และไมอามีในรัฐฟลอริดา และยังทำการบินไปยังอาบานา ประเทศคิวบา และ คิงส์ตันและมอนเตโกเบย

ปัญหาทาการเงินของสายการบินได้นำมาสู่การเปลี่ยนชุดเจ้าหน้าที่บริหารในวันที่ 15 มกราคม ค.ศ. 1968 โดยมีเครสเซนซิโอ บาเยสเตรอสเป็นประธานและ มานูเอล โซซา เด ลา เบกาเป็นซีอีโอ โดยแผนการฟื้นฟูกิจการของชุดเจ้าหน้าที่บริหารชุดนี้

อย่างไรก็ตาม ปี 1969 เป็นปีที่สายการบินจะต้อประสบกับเหตุเครื่องบินโบอิง 727 ตกสองลำ ลำแรกตกในสภาพอากาศเลวร้ายขณะทำการบินจากเม็กซิโกวิตีไปยังมอนเตร์เรย์ โดยลำที่สองตกขณะทำการบินจากชิคาโกกลับมาเม็กซิโกซิตี

### 1970-1990s

โบอิง 727-200 แอดวานซ์ของเมฆิกานาที่ท่าอากาศยานไมแอมี (1990)ในปี 1971 เมฆิกานาเริ่มทำการบินไปยังท่าอากาศยานนานาชาติลุยส์ มูญโญส มารินในซานฮวน ปวยร์โตรีโก ซึ่งเป็นเส้นทางที่สายการบินทำการบินติดต่อกันเป็นเวลากว่า 25 ปี โดยดำเนินจากเม็กซิโกซิตี แต่มีบางช่วงที่มีจุดแวะพักที่เมริดา และเริ่มทำการบินไปยังเดนเวอร์ รัฐโคโลราโด สายการบินได้ขยายฝูงบินอย่างต่อเนื่อง โดยได้มีเครื่องบินไอพ่นประจำการอยู่ 19 ลำ มากที่สุดในละตินอเมริกา ณ เวลานั้น นอกจากนั้นแล้วสายการบินยังได้เริ่มใช้เครื่องจำลองการบินของเครื่องบินโบอิง 727 ที่ฐานการบินหลักในท่าอากาศยานนานาชาติเม็กซิโกซิตี ในช่วงเวลานี้เมฆิกานาเป็นผู้ให้บริการโบอิง 727 รายใหญ่ที่สุดนอกสหรัฐ

ในโอกาสวาระครบรอบ 50 ปีของสายการบิน ได้มีการสร้างอนุสรณ์สถานให้กับเมฆิกานาเดอาเบียซิออนในฐานะที่เป็นสายการบินแรกของประเทศ ภายในหลังปี 2010 อนุสรณ์สถานนี้เป็นตัวแทนของอุตสาหกรรมกาบินของเม็กซิโกและสายการบินต่างๆ ที่เคยให้บริการในประเทศ

ในช่วงคริสต์ศตวรรษที่ 1980 เมฆิกานามีอัตราการเติบโตที่คงที่ แต่ก็มีเหตุการณ์สำคัญบ้าง ในปี 1981 แมคดอนเนลล์ ดักลาส ดีซี-10-15 จำนวนสามลำเข้าประจำการกับสายการบิน โดยได้เริ่มทำการบินในเส้นทางสู่จุดหมายปลายทางในทะเลแคริบเบียน โดยดีซี-10 เป็นเครื่องบินลำตัวกว้างลำแรกของสายการบินซึ่งจะใช้งานในเส้นทางที่มีจำนวนผู้โดยสารมาก ในปี 1982 รัฐบาลเม็กซิโกเข้าถือหุ้น 58% ของสายการบินก่อนที่จะออกมาเป็นบริษัทเอกชนในเดือนสิงหาคม ค.ศ. 1989 ต่อมาในปี 1984 การก่อสร้างสำนักงานใหญ่ของเมฆิกานาในโซลาอาเบนูเอ เม็กซิโกซิตีได้เสร้จสิ้น โดยเป็นอาคาร 30 ชั้นที่มีลักษณะคล้ยกับหอบังคับการบิน ในเดือนมีนาคม ค.ศ. 1986 เมฆิกานา เที่ยวบินที่ 940 ซึ่งดำเนินเที่ยวบินสู่ปูเอร์โตบายาร์ตา เกิดไฟไหม้บนเที่ยวบินและตกลงในบริเวณเทือกเขาทางตะวันตกของเม็กซิโก ส่งผลให้ผู้โดยสารและลูกเรือทั้งหมดเสียชีวิต อุบัติเหตุในครั้งนี้ถือเป็นครั้งที่ร้ายแรงที่สุดที่เกิดขึ้นกับเครื่องบินของเมฆิกานา ในปี 1988, อาเอโรนาเบสเดเมฆิโก (ปัจจุบันดำเนินการในชื่อ *อาเอโรเมฆิโก*) ซึ่งเป็นคู่แข่งสำคัญของเมฆิกานา ได้ประกาศล้มละลาย เป็นผลให้เมฆิกานาได้สิทธิในเที่ยวบินระยะไกลหลายเที่ยวบินของอาเอโรเมฆิโกตลอดช่วงคริสต์ศตวรรษที่ 1990

ในช่วงต้นทศวรรษที่ 1990 เมฆิกานาให้บริการเที่ยวบินสู่จุดหมายปลายทางมากกว่า 13 แห่งในสหรัฐ ได้แก่ บอลทิมอร์, ชิคาโก, แดลลัส/ฟอร์ตเวิร์ธ, เดนเวอร์, ลอสแอนเจลิส, ไมแอมี, นครนิวยอร์ก, ออร์แลนโด, ซานอานโตนีโอ, ซานฟรานซิสโก, ซานโอเซ (รัฐแคลิฟอร์เนีย), ซีแอตเทิล และแทมปา รวมถึง ซานฮวน เปอร์โตริโก และเพิ่มเที่ยวบินสู่กัวเตมาลาซิตี อาบานา และซานโอเซ ประเทศคอสตาริกา การยกเลิกกฎระเบียบของอุตสาหกรรมการบินของเม็กซิโกทำให้เกิดคู่แข่งรายใหม่ เช่น ลาตูร์, ซาโร และ ตาเอซา ส่งผลให้เมฆิกานาเริ่มนำเครื่องบินสมัยใหม่มาประจำการ เช่นแอร์บัส เอ320 ในปี 1991 และฟอกเกอร์ 100 ในปี 1992 ต่อมาในช่วงกลางทศวรรษ 1990 เศรษฐกิจเม็กซิโกได้รับผลกระทบอย่างหนักจากการลดค่าเงินเปโซของเม็กซิโก จึงทำให้เมฆิกานา อาเอโรเมฆิโก และสายการบินระดับภูมิภาคในเครือถูกแปรรูปเป็นรัฐวิสาหกิจหลังจากบริษัทแม่ ซินตรา *(กอร์โปราซิออนอินเตร์นาซิออนาเดตรังช์ปอร์เตอาเอโณ)* ถูกรัฐบาลควบคุม ก่อนที่จะเป็นบริษัทเอกชนอีกครั้งในปี 2005 ในปี 1967เมฆิกานาได้มีผู้บริหารชุดใหม่ โดยมีเฟอร์นันโด ฟลอเรส เป็นประธานและซีอีโอ สายการบินได้มีการปรับโครงสร้างองค์กรใหม่ โดยเน้นไปที่การบริการระหว่างประเทศใหม่ เส้นทางที่ไม่ได้ผลกำไรจะถูกยกเลิก และปลดประจำการดักลาส ดีซี-10 เมฆิกานาได้ขยายเส้นทางบินไปยังทวีปอเมริกาใต้หลายเส้นทาง เช่น ลิมา ซานเตียโกเดชิเล และบัวโนสไอเรส และขยายไปยังอเมริกาเหนือ เช่น มอนทรีออล เพื่อดำเนินการในเส้นทางใหม่นี้ สายการบินได้เช่าเครื่องบินโบอิง 757-200 นอกจากนี้ เมฆิกานาได้เข้าร่วมกับพันธมิตรสายการบินต่างๆ โดยเริ่มแรกสายการบินเข้าร่วมกลุ่มพันธมิตรระดับภูมิภาคอย่าง *ลาตินปาส* และ *อาลาสเดอาเมริกา* ต่อมาได้เป็นพันธมิตรกับยูไนเต็ดแอร์ไลน์ พันธมิตรนี้สามารถช่วยให้เมฆิกานาเข้าร่วมพันธมิตรสายการบินระดับโลกได้ โดยได้เข้าร่วมสตาร์อัลไลแอนซ์

จุดหมายปลายทาง
--------------

บทความหลัก: จุดหมายปลายทางของเมฆิกานาเดอาเบียซิออน
ตลอดการดำเนินงานของสายการบิน เมฆิกานาให้บริการเที่ยวบินสู่จุดหมายปลายทาง 59 แห่งในอเมริกาเหนือ อเมริกาใต้ และยุโรป

### ข้อตกลงการบินร่วม

เมซิกานาทำข้อตกลงการบินร่วมกับสายการบินดังต่อไปนี้:

* อาเอโรมาร์
* อาเอโรเมฆิโก
* แอร์แคนาดา
* แอร์นิวซีแลนด์
* อาเบียงกา
* ค็อนดอร์
* ลุฟท์ฮันซ่า

ฝูงบิน
------

แอร์บัส เอ318 ของเมฆิกานา
โบอิง 757-200 ของเมฆิกานา
ฟอกเกอร์ 100 ของเมฆิกานา
แมคดอนเนลล์ ดักลาส ดีซี-10 ของเมฆิกานา
เมฆิกานาเคยให้บริการเครื่องบินดังต่อไปนี้:

ฝูงบินของเมฆิกานา| เครื่องบิน | จำนวน | เริ่มประจำการ | ปลดประจำการ | หมายเหตุ |
| --- | --- | --- | --- | --- |
| แอร์บัส เอ318-100 | 10 | 2004 | 2010 | ทั้งหมดขายให้กับอาเบียงกา |
| แอร์บัส เอ319-100 | 26 | 2001 | 2010 | หกลำขายให้กับอาเบียงกา, อีก 20 ลำขายต่อและถูกแยกชิ้นส่วน |
| แอร์บัส เอ320-200 | 41 | 1991 | 2010 |  |
| แอร์บัส เอ330-200 | 2 | 2008 | 2010 | ขายให้กับแอร์ทรานแซท |
| เอฟโรว์ แอนสัน | 4 | ไม่ทราบ | ไม่ทราบ |  |
| โบอิง 247ดี | 6 | 1936 | 1950 |  |
| โบอิง 727-100 | 17 | 1966 | 1984 |  |
| โบอิง 727-200 | 51 | 1970 | 2003 | ผู้ให้บริการายใหญ่ที่สุดนอกสหรัฐ 
XA-MEM เกิดอุบัติเหตุขั้นจำหน่ายในเที่ยวบินที่ 940 |
| โบอิง 757-200 | 10 | 1996 | 2008 |  |
| โบอิง 767-200อีอาร์ | 2 | 2008 | 2010 | โอนย้ายให้กับอาเอโรเมฆิโก |
| โบอิง 767-300อีอาร์ | 3 | 2003 | 2010 |  |
| บอมบาร์ดิเอร์ ซีอาร์เจ200อีอาร์ | 11 | 2009 | 2010 | ดำเนินการโดยเมฆิกานากลิก |
| เซสนา ที-50 | 1 | ไม่ทราบ | ไม่ทราบ |  |
| เคอร์ติส โรบิน | 1 | 1930 | ไม่ทราบ |  |
| เดอ ฮาวิลแลนด์ คอเม็ท 4ซี | 5 | 1960 | 1971 |  |
| ดักลาส ซี-47 สกายเทรน | 21 | 1948 | 1969 |  |
| ดักลาส ซี-54 สกายมาสเตอร์ | 9 | 1946 | 1968 |  |
| ดักลาส ดีซี-2 | 14 | 1936 | ไม่ทราบ |  |
| ดักลาส ดีซี-3 | 15 | 1939 | 1963 |  |
| ดักลาส ดีซี-6 | 18 | 1950 | 1976 |  |
| ดักลาส ดีซี-7ซี | 3 | 1957 | 1958 |  |
| ดักลาส ดีซี-8-71F | 1 | 1993 | 1993 | เช่าจากเซาเทิร์นแอร์ทรานส์พอร์ต |
| แมคดอนเนลล์ ดักลาส ดีซี-10-10 | 2 | 1989 | 1994 |  |
| แมคดอนเนลล์ ดักลาส ดีซี-10-15 | 5 | 1981 | 1996 | เป็นลูกค้าเปิดตัวควบคู่กับอาเอโรเมฆิโก |
| แฟร์ไชลด์ เอฟซี-2 | 7 | 1927 | ไม่ทราบ |  |
| แฟร์ไชลด์ 71 | 6 | 1929 | 1933 |  |
| แฟร์ไชลด์ ซี-82 แพคเก็ต | 6 | 1956 | 1966 |  |
| ฟอกเกอร์ เอฟ.6 | 2 | 1930 | 1932 |  |
| ฟอกเกอร์ เอฟ.10 | 3 | 1929 | 1935 |  |
| ฟอกเกอร์ 100 | 12 | 1992 | 2006 | โอนย้ายให้กับกลิกเมฆิกานา |
| ฟอร์ด ไตรมอร์เตอร์ | 16 | 1928 | 1947 |  |
| ล็อคฮีด โมเดล 9 ออไรออน | 3 | 1934 | 1946 |  |
| ล็อคฮีด โมเดล 10 อิเล็กตรา | 8 | 1934 | 1938 |  |
| สเตียร์แมน ซี3บี | 3 | ไม่ทราบ | ไม่ทราบ |  |
| สแตนดาร์ด เจ1 | 8 | 1921 | ไม่ทราบ |  |
| ทราเวลแอร์ 6000 | 4 | 1928 | ไม่ทราบ |  |

ดูเพิ่ม
-------

* อาเอโรลิเนอาเดลเอสตาโดเมฆิกาโน

อ้างอิง
-------

1. ↑  Stewart, Daniel (7 January 2023). "Mexican government buys Mexicana de Aviacion brand for 40 million euros". *msn*. Microsoft. สืบค้นเมื่อ 12 February 2023.
2. ↑  Dillon, Kelin (26 August 2021). "Mexico to Relaunch National Airline Mexicana de Aviación". *Pulse News Mexico*. Pulse News Mexico. สืบค้นเมื่อ 12 February 2023.
3. ↑  Madry, Kylie (10 August 2023). "Mexico finalizes $48 mln purchase of Mexicana airline brand". *Nasdaq*. Nasdaq. สืบค้นเมื่อ 10 August 2023.
4. ↑  Soto, Héctor (10 August 2023). "Introducing Mexicana de Aviación: Mexico's New Airline". *Mexico Business News*. Mexico Business. สืบค้นเมื่อ 31 August 2023.
5. ↑  "Mexicana de Aviación inicia vuelos para obtener certificación". *Expansión* (ภาษาSpanish). Expansión. 18 December 2023.`{{cite news}}`: CS1 maint: unrecognized language (ลิงก์)
6. ↑  "Directory: World Airlines". *Flight International*. April 10, 2007. p. 50.
7. ↑  "Mexicana's uncertain future: Big network shake-up posed by possible removal of the biggest player; 30% of domestic market and 20% of US-Mexico market up for grabs". *anna.aero*.
8. ↑  Nasdaq.com. Nasdaq.com.
9. ↑  "Mexicana sinks into restructuring". สืบค้นเมื่อ 2020-06-07.
10. ↑  Mozee, Carla (August 27, 2010). "Airline Mexicana to suspend operations indefinitely". *MarketWatch*. คลังข้อมูลเก่าเก็บจากแหล่งเดิมเมื่อ August 29, 2010. สืบค้นเมื่อ 2010-08-27.
11. ↑  "Mexican Aviation Tower เก็บถาวร ธันวาคม 3, 2013 ที่ เวย์แบ็กแมชชีน." Mexico City Official Website. Retrieved December 4, 2010.
12. ↑  "Mexico to Relaunch National Airline Mexicana de Aviación - Pulse News Mexico". *pulsenewsmexico.com* (ภาษาอังกฤษแบบอเมริกัน). 2021-08-26.
13. ↑  Garbuno, Daniel Martínez (2021-07-12). "100 Years Ago, Mexico's First Airline Took To The Skies". *Simple Flying* (ภาษาอังกฤษ).
14. 1 2  Flight International April 12–18, 2005
15. ↑
16. ↑  "index". *www.departedflights.com*. สืบค้นเมื่อ 2022-11-20.
17. ↑  "Mexicana fleet". *aerobernie.bplaced.net*. สืบค้นเมื่อ February 20, 2021.
18. ↑  "Mexicana Fleet Details and History". *Planespotters.net* (ภาษาอังกฤษ). 2024-01-18.

| * ด
* ค
* ก
สมาชิกของสตาร์อัลไลแอนซ์ |
| --- |
| สมาชิกแรกก่อตั้ง | การบินไทย  **·**  ยูไนเต็ดแอร์ไลน์  **·**  ลุฟท์ฮันซ่า  **·**  สแกนดิเนเวียนแอร์ไลน์ซิสเต็ม  **·**  แอร์แคนาดา |  |
| สมาชิก | โคปาแอร์ไลน์  **·**  โครเอเชียแอร์ไลน์  **·**  เซาท์แอฟริกันแอร์เวส์  **·**  เซินเจิ้นแอร์ไลน์  **·**  ตัปปูร์ตูกัล  **·**  เตอร์กิชแอร์ไลน์  **·**  บรัสเซลแอร์ไลน์  **·**  ลอตโปลิชแอร์ไลน์  **·**  สวิสอินเตอร์เนชันแนลแอร์ไลน์  **·**  สิงคโปร์แอร์ไลน์  **·**  ออล นิปปอน แอร์เวย์  **·**  ออสเตรียแอร์ไลน์  **·**  อาเบียงกา  **·**  อียิปต์แอร์  **·**  อีวีเอแอร์  **·**  อีเจียนแอร์ไลน์  **·**  เอเชียน่าแอร์ไลน์  **·**  เอธิโอเปียแอร์ไลน์  **·**  แอร์ไชนา  **·**  แอร์นิวซีแลนด์  **·**  แอร์อินเดีย |
| สมาชิกคอนเน็กติง | การบินจี๋เสียง |
| สมาชิกในอนาคต | อาเบียงกา บราซิล |
| อดีตสมาชิก | เอเดรียแอร์เวย์  **·**  อันเซตต์  **·**  บลูวัน  **·**  บริติชมิดแลนด์  **·**  คอนติเนนตัลแอร์ไลน์  **·**  เมฆิกานาเดอาเบียซิออน  **·**  ช่างไห่แอร์ไลน์  **·**  สแปนแอร์  **·**  ตัม  **·**  ยูเอสแอร์เวย์ |

| * ด
* ค
* ก
สายการบินสมาชิกของวันเวิลด์ |
| --- |
| สมาชิกแรกก่อตั้ง | อเมริกันแอร์ไลน์ • บริติชแอร์เวย์ • คาเธ่ย์แปซิฟิค • ควอนตัส |  |
| สมาชิก | อะแลสกาแอร์ไลน์ • ฟิจิแอร์เวย์ • ฟินน์แอร์ • ไอบีเรีย • เจแปนแอร์ไลน์ • มาเลเซียแอร์ไลน์ • กาตาร์แอร์เวย์ • รัวยาแลร์มาร็อก • รอยัลจอร์แดเนียน • ศรีลังกาแอร์ไลน์ |
| สายการบินที่เกี่ยวข้อง | อเมริกันอีเกิล • บีเอซิตีฟลายเออร์ • ฮกไกโดแอร์ซิสเต็ม • ฮอไรซันแอร์ • ไอบีเรียเอกซ์เพรส • ไอบีเรียรีเจียนัล • เจแอร์ • เจแปนแอร์คอมมิวเตอร์ • เจแปนทรานส์โอเชียนแอร์ • นอร์ดิกรีเจียนัลแอร์ไลน์ • ควอนตัสลิงก์ • รัวยาแลร์มาร็อกเอกซ์เพรส • สกายเวสต์แอร์ไลน์ • ซันแอร์ |
| สมาชิกในอนาคต | โอมานแอร์ • ฮาวาเอียนแอร์ไลน์ |
| อดีตสมาชิก | มาเลฟฮังกาเรียนแอร์ไลน์ • แอร์ลิงกัส • แคนาเดียนแอร์ไลน์ • เมฆิกานาเดอาเบียซิออน • แอร์เบอร์ลิน • ลาตัม |
| สมาชิกที่ถูกระงับ | เอสเซเว่นแอร์ไลน์ |